Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4328

9. évfolyam Az Önismeret tanulásának céljai a 9. évfolyamon Váljanak képessé a tanulók egyéni sajátosságaik reális megítélésére a különböző személyiségszférákban. Tudatosuljon bennük az önismeret fontossága a pályaválasztásban. Tudják önmegvalósítási, önérvényesítési törekvéseiket mások érdekeinek figyelembevételével módosítani, korlátozni. Alakítsanak ki önmagukkal és másokkal szemben helyes viszonyulásokat. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. EGYÉNI SAJÁTOSSÁGOK A KÜLÖNBÖZŐ SZEMÉLYISÉG- SZFÉRÁKBAN A KÜLÖNBÖZŐ SZEMÉLYISÉGSZFÉRÁKBAN TETTEN ÉRHETŐ EGYÉNI SAJÁTOSSÁGOK TANULÁSA 1. Egyéni sajátosságok a kognitív (értelmi) szférában: percepciós stílusok és preferenciák (represszió – szenzitizáció, mezőfüggőség – mezőfüggetlenség, komplexitás – preferencia); a tanulás (emlékezet) egyéni sajátosságai (a bevésés és a felidézés gyorsasága, pontossága, a nyelvi és a képi reprezentáció); a vizuális és az akusztikus preferencia; a gondolkodás egyéni sajátosságai (rigiditás – plaszticitás, intuíció – diszkurzió, konvergencia – divergencia, intelligencia és kreativitás) Az egyéni sajátosságok, képességek azonosítása a kognitív (értelmi) szférában tapasztalatok megbeszélésével, szépirodalmi és tudományos ismeretterjesztő művek idevonatkozó részleteinek feldolgozásával; egyszerű képességvizsgálatok elvégzése; egyéni képességlisták összeállítása, a leggyengébb és a legfejlettebb képességek számbavétele Ki tudja választani a pszichikus megnyilvánulások közül a kognitív szférába tartozókat. Belátja, hogy a pontos érzékelés és az intuíció, illetve a gondolkodás és az érzelem részben ellentétei, részben kiegészítői egymásnak. Ismeri a beszéd és a gondolkodás összefüggéseit. Be tudja mutatni a képesség és a teljesítmény közötti összefüggést. Számba tudja venni azokat a képességeket, amelyek majdani választandó pályája, foglalkozása szempontjából fontosak Pontos leírást tud adni szóban és írásban a kognitív szférához tartozó pszichikus megnyilvánulásokról, a kognitív szférához tartozó képességek és személyiségtulajdonságok mérési lehetőségeiről és eszközeiről. Egyszerű kísérletet tud tervezni a tanulásban mutatkozó egyéni különbségek demonstrálására. A kísérletet el tudja végezni nyolc-tíz önként jelentkező osztálytárssal, és az eredményeket képes értékelni egyszerű statisztikai eljárásokkal. Számba tudja venni azokat a képességeket, amelyek majdan választandó pályája, foglalkozása szempontjából fontosak, és jellemezni tudja azok aktuális fejlettségi szintjét. Be tudja mutatni értelmi sajátosságainak azon jegyeit, amelyek leginkább segítik vagy leginkább gátolják iskolai teljesítményét és szociális kapcsolatait. 2006/20/II. szám 2. Egyéni sajátosságok az érzelmi-motivációs szférában: érzelmi stabilitás – labilitás; érzékenység – érzéketlenség; érzelmi gazdagság – sivárság; a temperamentum (kolerikus, szangvinikus, melankolikus, flegmatikus típusok); a teljesítménymotiváció (teljesítményelérés konformizmussal – eredetiséggel, sikerorientáltság – kudarckerülés) Az egyéni sajátosságok azonosítása az érzelmimotivációs szférában tapasztalatok megbeszélésével, szépirodalmi és tudományos ismeretterjesztő művek idevonatkozó részleteinek feldolgozásával; a temperamentum-típusok tipikus reagálási módjainak eljátszása; az azonos helyzetre adott különböző reagálások elemzése Ki tudja választani a pszichikus megnyilvánulások közül az érzelmi-motivációs szférába tartozókat. Pontos leírást tud adni szóban és írásban az érzelmi-motivációs szférához tartozó pszichikus megnyilvánulásokról, az érzelmi-motivációs szférához tartozó személyiségtulajdonságok mérési lehetőségeiről és eszközeiről. Be tudja mutatni érzelmi és motivációs sajátosságainak azon jegyeit, amelyek leginkább segítik vagy leginkább gátolják iskolai teljesítményét és szociális kapcsolatait. II. A VISZONYULÁSOK EGYÉNI SAJÁTOSSÁGAI A VISZONYULÁSOK EGYÉNI SAJÁTOSSÁGAINAK TANULÁSA 1. Az önmagunkhoz való viszony dimenziói: éntudatosság (a személyes és a társas viszony, a szubjektív és az objektív viszonyulás); az énkép és az énelfogadás; az önértékelés (reális és irreális önértékelés, kisebbrendűségi érzés, beképzeltség); az énerő és az önérvényesítés; az önkontroll; az önreprezentáció A pozitív és a negatív önértékelés elemeinek számbavétele, elemzése kiscsoportos kommunikációban Tájékozott az önmagához való reális és pozitív viszonyról, tisztában van a sikeres és a tudatos életvezetéshez szükséges éntudatosság jelentőségével. Reális önértékelésre törekszik. Tájékozott az önmagához való reális és pozitív viszonyról, tisztában van a sikeres és a tudatos életvezetéshez szükséges éntudatosság jelentőségével. Képes önreprezentációt készíteni egy számára fontos, felvételi vizsgán történő önbemutatáshoz. Törekszik a jó benyomás keltésére és az önértékelés realitásának megőrzésére. 2. A más emberekhez való viszony dimenziói és sajátosságai: az érzelmi viszony (szimpátia – antipátia, vonzás – taszítás, szeretet – gyűlölet, szerelem – barátság); a kapcsolati hierarchiák (dominancia, önalávetés, vezetői képességek, kooperálás, versengés); a társas világhoz való viszony (extraverzió – intraverzió, filantrópizmus – embergyűlölet); a társas hatékonyságot befolyásoló sajátosságok (szociális percepció, szociabilitás, empátia, szociális aspiráció, jóbenyomás keltése); a kapcsolatkultúra (őszinteség – hűség, szolidaritás, önzetlenség, udvariasság, alkalmazkodó képesség) A tanulók társakhoz való viszonyainak elemzése a tanult dimenziók mentén; a vélemények ütköztetése, a konfliktus megoldási módok kipróbálása Törekszik kapcsolati kultúrája színvonalának emelésére. Megpróbálja megítélni, hogy milyen jelekből lehet következtetni egy-egy megnyilvánulás igaz vagy hazug, önző vagy önzetlen voltára. Differenciáltan tudja értékelni ismerős és idegen környezetben (kortársai, fiatalabb és idősebb gyerekek, felnőttek körében, mindennapi és különleges helyzetekben pl. vizsgaszituációban stb.) tetten érhető társas hatékonyságát. Törekszik kapcsolati kultúrája színvonalának emelésére. Meg tudja ítélni, hogy milyen jelekből lehet következtetni egy-egy megnyilvánulás igaz vagy hazug, önző vagy önzetlen voltára. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes